
 ИЗМЕРИМИ ПОКАЗАТЕЛИ ЗА ПОСТИГАНЕ ЦЕЛИТЕ НА УПРАВЛЕНИЕ

Във връзка с изпълнението на изискванията на критерии 7.3 са формулирани следните измерими показатели, за оценка на постигането на целите на управление свързани с:
1) Добив на дървесни и недървесни продукти.

- Добивът на дървесина не надвишава ползването определено в горскостопанския план или програма;
- Добивът на лечебни растения да не надвишава максималните количества, посочени в планиращите документи и съобразени със заповедите за годишни квоти на МОСВ;

- Годишният отстрел не надвишава ползването на дивеча определено от ловностопанския план и разрешения отстрел основан на годишната инвентаризация на дивечовите популации. 

2) Възобновяване на гората
- Най-малко 70% от площта на насаждението е възобновена естествено след провеждане на окончателни фази на възобновителни сечи;
- Площта, която се залесява с неместни видове и генотипове не надвишава 5% от залесяваната площ на стопанството;

- Площта, заета от инвазивни дървесни видове, не се е увеличила в сравнение с предходния отчетен период;
- Делът на издънковите гори не се е увеличил в сравнение с предходния отчетен период;
3) Лесистост на територията

- Залесената площ на територията на стопанството не е намаляла в сравнение с предходния отчетен период;
4) Опазване на водните тела
- Няма сигнали от заинтересовани и засегнати страни и контролни органи за негативни въздействия от горскостопански дейности, проведени на територията на ТП ДГС/ДЛС, върху водни тела или качество на водите. 
Или

- Всички получени сигнали и идентифицирани случаи на негативни въздействия са анализирани, оценени по целесъобразност и са предприети адекватни действия за отстраняване на причините и намаляване на въздействието.
5) Превенция и контрол на ерозията и уплътняване на почвите
- Годишният мониторинг и проверките на контролни органи не отчитат територии, в които са идентифицирани значими ерозионни процеси и уплътняване на почвите в резултат от горскостопански дейности или неприлагане на мерки за превенция и/или контрол на ерозията. 
Или

- За всички идентифицирани случаи на ерозия са предприети адекватни действия за отстраняване на причините и контрол на ерозионните процеси.
6) Популации на диви животни и растения
- Използване на местни дървесни видове и произходи при производство на репродуктивен материал и залесяване;

- Използване на местни животински видове и подвидове при извършване на реинтродукции;

- Поддържане на генетично и биологично многообразие в горите, чрез създаване на семепроизводствени градини, обмен на семена, обмен на живи животни и т.н.;
- Няма значими промени и/или негативни въздействия в местообитания на редки и застрашени растителни и животински видове (ВКС 1.2 и ВКС 1.3);
- Възстановени местообитания на видове.
7) Биологично разнообразие
- Възстановени естествени екосистеми, които са съществували в миналото или са били подложени на антропогенно или природно нарушение;
- Възстановяване на покритието с гора след антропогенни и природни нарушения;

- Залесявания с подходящи местни видове и произходи при възстановяване на територии след едромащабни природни нарушения вкл. пожари;
8) Състоянието на идентифицираните високи консервационни стойности
- Годишният мониторинг на ГВКС не отчита влошаване на идентифицираните високи консервационни стойности в резултат на горскостопански дейности или неприлагане на мерки за опазване.
9) Услугите, предоставяни на местните общности
- Идентифицирани нарушения при охрана на горските територии и ресурси на недържавни гори;
- Съотношение на изпълнени и неизпълнени заявки/количества за задоволяване на нуждите на местните общности от дървесина, НДГП и лов;
- Няма оплаквания от местните общности по отношение осигуряването на достъп до гората (за рекреация, туризъм, събиране на НДГП и др.) и условия за рекреация и туризъм;
- Осигурен достъп до гората след основателни оплаквания на хората от местната общност;   

- Брой организирани съвместни дейности с училища, кметства, други организации;
- Няма оплаквания от местните общности по отношение осигуряването на информация;
- Осигурен достъп до информация след основателни оплаквания на хората от местната общност;   

- Брой/количества на дървен материал или финансови средства предоставяни като дарения;
- Брой и вид изпълнени заявки молби за подпомагане на местните общности в критични ситуации (спасителни акции, гасене на пожари, разчистване на пътища и др.).  

10) Безопасни и здравословни условия на труд
- Не са открити нарушения на изискванията за безопасни и здравословни условия на труд при проверки на контролни органи или вътрешни проверки;
- Предприети са действия за отстраняване на откритите нарушения;   

- Честотата и тежестта на трудовите злополуки в ТП ДГС/ДЛС не превишават националните нива за горския сектор.
11) Икономическата жизнеспособност
- Годишните финансови планове са изпълнени;
- Генерираните приходи са достатъчни за да покрият планираните и/или направените разходи за управление.

